Contingut

# Vores definides per l'usuari en documents de text

Podeu aplicar diferents tipus de vora a les cel·les seleccionades en una taula del Writer o en una taula sencera. Altres objectes inclosos en els documents de text també poden tindre vores definides per l'usuari; per exemple, podeu assignar vores als estils de pàgina, als marcs i a imatges i diagrames inserits.

1. Seleccioneu una cel·la o un bloc de cel·les en una taula del Writer.

2. Trieu Taula ▸ Propietats.

3. En el diàleg, feu clic a la pestanya Vores.

4. Trieu les opcions de vora que vulgueu aplicar i feu clic a D'acord.

Podeu utilitzar les opcions de l'àrea Arranjament de línies per aplicar estils de vora múltiples.

## Selecció de cel·les

Segons les cel·les seleccionades, l'àrea tindrà un aspecte diferent.

Selecció | Àrea d'arranjament de línies
--- | ---
Una cel·la seleccionada en una taula que disposi de més d'una cel·la, o el cursor en una taula que no tinga cap cel·la seleccionada |
Una taula d'una sola cel·la en què la cel·la està seleccionada |
Cel·les d'una columna seleccionada |
Cel·les d'una fila seleccionada |
Una taula sencera de 2x2 o més cel·les seleccionada |

## Configuració per defecte

Feu clic a una de les icones Per defecte per definir o tornar a definir vores múltiples.

- La línia fina grisa de l'interior d'una icona mostra les vores que es reinicialitzaran o s'esborraran.

- Les línies fosques de dins d'una icona mostren les línies que es definiran mitjançant l'estil i el color de línia seleccionats.

- Les línies grises gruixudes de dins la icona mostren les línies que no es canviaran.

### Exemples

Seleccioneu un bloc d'unes 8 × 8 cel·les i, a continuació, trieu la pestanya Taula ▸ Propietats ▸ Vores.

- Feu clic a la icona de l'esquerra per esborrar totes les línies. Amb esta acció se suprimiran totes les vores exteriors i totes les línies internes.

- Feu clic a la segona icona començant per l'esquerra per definir una vora exterior i suprimir la resta de línies.

- Feu clic a la icona que hi ha més a la dreta per definir una vora exterior. Les línies internes no canviaran.

Proveu la resta d'icones per comprovar les línies que defineixen o suprimeixen.

## Paràmetres definits per l'usuari

Podeu fer clic a l'àrea Definit per l'usuari per definir o suprimir línies individuals. La previsualització mostra les línies en tres estats diferents.

Feu clic repetidament a un extrem o una cantonada per commutar els tres estats possibles.

Tipus de línia | Imatge | Significat
--- | --- | ---
Una línia negra |  | Una línia negra defineix la línia corresponent de les cel·les seleccionades. La línia tindrà un aspecte puntejat si trieu l'estil de línia de 0,05 pt. Si seleccioneu un estil de línia doble, es mostraran línies dobles.
Una línia grisa |  | Es mostra una línia grisa quan la línia corresponent de les cel·les seleccionades no es canviarà. No es definirà ni se suprimirà cap línia en esta posició.
Una línia blanca |  | Es mostra una línia blanca quan la línia corresponent de les cel·les seleccionades s'ha de suprimir.

### Exemples

1. Seleccioneu una cel·la d'una taula del Writer i trieu Taula ▸ Propietats ▸ Vores.

2. Seleccioneu un estil de línia gruixuda.

3. Per definir una vora inferior, feu clic a l'extrem inferior repetidament fins que es mostre una línia gruixuda.

Totes les cel·les de les taules del Writer tenen com a mínim una línia esquerra i una línia inferior. Per defecte, la majoria de cel·les del perímetre de la taula tenen més línies aplicades.

Totes les línies que es mostren en color blanc a la previsualització se suprimiran de la cel·la.

Vores definides per l'usuari a les cel·les

Definició de vores per a caràcters

Definició de vores per a pàgines

Definició de vores de paràgrafs

Ens cal la vostra ajuda!